# BREVET TIL HEBREERNE – JESUS ER STØRRE ENN DEN GAMLE PAKT

## FORFATTER?

### Paulus?

Står blant Paulusbrevene i de eldste manuskriptene…

### Barnabas?

Tertullian (160–ca. 240)

### Lukas?

Evt. sekretær for Paulus, eller oversatt fra Paulus (Klemens av Alexandria (150 – ca. 215), Eusebius (264 – ca. 340))

### Klemens av Roma (ca. 35-99) ?

Hippolytus (ca. 170–235). Mulige sitater i 1 Klemensbrev.

### Apollos?

“Hadde ordet i sin makt” (Apg 18:24). Luther og mange i dag.

### Silvanus?

Skrev 1. Peter, avansert gresk.

### Priskilla?

Men: “jeg skal fortelle” i 11:32 = hankjønnspartisipp

## PAULUS?

Argumenter mot:

* Ikke selv et øyenvitne (2:3) - kontra Gal 1-2
* “Høyere” gresk enn i Paulusbrevene
* Bildene som brukes er ikke typisk Paulus
* Nevner seg selv uvanlig lite

2.-3. årh.: Ireneus, Gaius av Roma og Hippolytus mente det ikke var Paulus. Hieronymus satte det sist av Paulusbrevene i den latinske Bibelen (Vulgata) pga. forfatterspørsmålet.

## KJENNSKAP TIL PAULUS?

Kjenner Timoteus (13:23), flere like ord og uttrykk som Paulus…

Ble brukt tidlig, men for Vestkirken (Roma) var det et problem at det var anonymt - selv om innholdet er teologisk riktig.

* Origen (185 - ca. 254): Forsvarer kanonisiteten ut fra at “tankene i brevet er fantastiske”.

Østkirken knyttet det til “en paulinsk krets” mot slutten av 100-tallet. Vestkirken fulgte etter og godtok det som kanonisk mot slutten av 300-tallet.

Konklusjon: Paulinsk, men ikke nødvendigvis av Paulus. Hadde apostolisk autoritet selv om det ikke kom direkte fra Paulus.

## STRUKTUR

1:1-3 Jesus er større enn GTs profeter

Kap 1-2 Jesus er større enn englene og Moseloven

Kap 3-4 Jesus er større enn Moses og det lovede land

Kap 5-7 Jesus er større enn Abraham og øverstepresten

Kap 8-10 Jesus er større enn ofringene i den gamle pakt

Kap 11 Forbilder fra GT

Kap 12 Hold ut og se på Jesus!

Kap 13 Avslutning

## TYPOLOGI

Består av en *typos* (forbilde/modell i GT) og en *antitypos* (det motsvarende i NT).

Forbildet peker fremover i tid mot oppfyllelsen, som også overgår forbildet.

Kan være personer (Adam, Melkisedek), hendelser (syndefloden, bronseslangen), institusjoner (tempel, høytider), steder (Jerusalem, Sion), objekter (brennofferalteret) og stillinger (profet, prest, konge).

Alle har sin oppfyllelse i Jesus.

## MOTTAGERE?

Overskriften “Til hebreerne” er ikke original men fra ca. 200 e.Kr.

Mye GT-stoff —> trolig jødekristne (enighet om dette inntil slutten av 1800-tallet)

Men han bruker kun den greske oversettelsen av GT (Septuaginta)

13:19: Forfatteren kjenner dem

13:24: “De fra Italia sender dere sin hilsen.” Hilser de *fra* Italia eller hjem *til* Italia?

* De kjenner (til) Timoteus (13:23), og det gjorde menigheten i Roma også (Rom 16:21)

Vanligste syn: Jødekristne i Roma

## NÅR BLE DET SKREVET?

Trolig skrevet før år 70 e.Kr. fordi templets ødeleggelse ville vært et veldig godt argument for at den gamle pakt var over og ut.

Han sier at ofringene fortsatt bæres fram (9:9, 13:10-11)

Argumentasjonen om Jesus vs. den gamle pakt…

+ jødekristne i Roma som mottagere

+ trolig før år 70

= det tradisjonelle synet:

Trolig skrevet for å forhindre at jødekristne i Roma går tilbake til jødedommen for å unngå forfølgelse under keiser Nero 64-68 e.Kr. (2:1-3, 3:1-2, 12, 14, 4:1, 11, 14, 5:11, 6:4-6, 11-12, 10:23, 26-29, 35-39, 12:1-3, 15-17, 25)

## ADVARSEL MOT FRAFALL

2:1-3 …gi akt på det vi har hørt, så vi ikke driver bort fra det… hvis vi ikke bryr oss om en frelse som er så mye større?

3:12 Se til, søsken, at ingen av dere blir onde og vantro i hjertet og faller fra den levende Gud.

3:14 Vi har jo del i Kristus, så sant vi helt til det siste holder fast på det grunnlaget vi hadde i begynnelsen.

4:1 La oss altså være på vakt så det ikke skal vise seg at noen av dere blir liggende etter…

4:11 …så ingen faller fra på grunn av samme slags ulydighet.

4:14 …så la oss holde fast ved bekjennelsen!

5:11 …dere er blitt så likegyldige til å høre.

6:4-6 Når noen faller fra, er det umulig å fornye dem…

10:26-29: Fortsetter vi å synde med vitende og vilje etter at vi har lært sannheten å kjenne…

10:35-39: Men vi er ikke av dem som trekker seg unna og går fortapt…

12:15 Se til at ingen går bort fra Guds nåde!

12:25 Se til at dere ikke avviser ham som taler!

"Herren sier til min herre: "Sett deg ved min høyre hånd til jeg får lagt dine fiender som skammel for dine føtter!" Fra Sion rekker Herren ut ditt mektige septer. Du skal herske blant dine fiender!" Sal 110:1-2

"Herren har sverget og angrer det ikke: "Du er prest til evig tid på Melkisedeks vis."" Sal 110:4

"Jeg vil kunngjøre det Herren har fastsatt. Han sa til meg: "Du er min sønn, jeg har født deg i dag. Be meg, så gir jeg deg folkene som arv og hele jorden i eie." Sal 2:7-8

|  |  |
| --- | --- |
| **GUDS TIDLIGERE TALE** | **GUDS TALE NÅ** |
| Gud talte | Gud har talt |
| i tidligere tider | i disse siste dager |
| til fedrene | til oss |
| gjennom profetene | gjennom Sønnen |
| [ufullstendig] | [fullstendig] |

## KAPITTEL 1

"Mange ganger og på mange måter har Gud i tidligere tider talt til fedrene gjennom profetene. Men nå, i disse siste dager, har han talt til oss gjennom Sønnen. Ham har Gud innsatt som arving over alle ting, for ved ham skapte han verden. Han er utstrålingen av Guds herlighet og bildet av hans vesen, og han bærer alt ved sitt mektige ord. Da han hadde fullført renselsen for våre synder, satte han seg ved Majestetens høyre hånd i det høye. Slik ble han mye større enn englene, for det navnet han har fått i arv, er så mye større enn deres." (1:1-4)

Sal 2:8: Messias får hele verden i arv, dvs. regjere over hele verden, fordi verden er skapt ved ham.

Sal 110:1: “Sett deg ved min høyre hånd”

Fordi bare han:

* er Guds Sønn (v. 5)
* sitter ved Guds høyre hånd

🡪 tilbes som Gud og tjenes av engler (v. 6-14)

## GT SITATENE I KAP 1

v. 5a: Sal 2:7 - om kongen av Davids ætt, Messias.

v. 5b: 2 Sam 7:14 - om Salomo, men Jesus er den Davidssønnen alt pekte fram mot.

v. 6: 5 Mos 32:43 (LXX) - om Gud, brukes her om Jesus.

v. 8-9: Sal 45:7-8 - kongesalme hvor kongen kalles Gud og hans trone er evig

v. 10-12: Sal 102:26-27: Om Jahve, brukes her om Jesus som verdens skaper og evig.

Jesus er ikke en engel, men Gud, og derfor “mye større enn englene” (v. 4).

## JESUS ER STØRRE ENN ENGLENE FORDI:

* Bare han er Guds Sønn (Sal 2:7, 2 Sam 7:14)
* Han tilbes av englene (5 Mos 32,43 LXX)
* Han er evig skaper mens englene er flyktige tjenere (Sal 104,4; Sal 45,7-8; 102,26-27)
* Bare han sitter ved Guds høyre hånd (Sal 110,1)
* Han er Jahve i GT (5 Mos 32,43 LXX; Sal 45,7; 102,26-27)

## SAL 8 🡪 2:6-9

Om mennesket generelt, eller om Jesus?

* Også brukt om Jesus i 1 Kor 15:25-27, Ef 1:20-22 (begge sammen med Sal 110:1), Fil 3:21, 1 Pet 3:22.

Heb 2:7 gr.: “en kort tid lavere enn engler”

Heb 2:7 hebr.:“litt lavere enn Gud”

Jesus er det fullkomne mennesket som oppfyller Guds plan for menneskene.

Ingen kan hevde at han er lavere enn englene, fordi dette bare var midlertidig.

Poenget: Jesus identifiserte seg med menneskene (v. 14-18). Han led, var “en kort tid” lavere enn englene, men er nå kronet med herlighet (Heb 2:9) slik alle troende også skal bli (Heb 2:10).

Gud har ikke forlatt dem selv om livet er vanskelig. Jesus kan identifisere seg med lidelsene og problemene deres.

## JESUS ER STØRRE ENN MOSES (3:1-6)

* Både Jesus og Moses var trofaste mot Gud, men Jesus får større ære fordi Moses og hans oppgave pekte fram mot og oppfylles av Jesus.
* Moses var en tjener i Guds hus, mens Jesus er satt til å styre Guds hus, menigheten.
* Jesus er større enn Moses slik en sønn overfor en tjener. Han har en høyere relasjon til Gud.
* Jesus er større enn englene som ga loven, men også større enn Moses som fikk loven.

## GJØR IKKE HJERTENE HARDE (3:7-19)

v. 7-11: Fra Sal 95:7-11 (om 2 Mos 17 og spesielt 4 Mos 13-14)

* v. 8: Forherde seg = forakte Gud og ikke tro, til tross for alle tegnene (4 Mos 14:11)

v. 14: De er frelst nå, men det er likevel mulig å falle fra og ikke komme inn i “hvilen”.

v. 18-19: vantro = ulydighet

* "Vantro" i 4 Mos 14 er ikke å ikke tro at Gud finnes, men å ikke stole på Gud. Det motsatte av tro er i Bibelen mistillit, ofte forbundet med frykt.
* De må holde fast på Jesus, Guds siste ord, stole på ham og være lydige mot ham. Å vende tilbake til jødedommen vil være ulydighet.

## 4:1-13

Hvilen: Guds egen sabbatshvile har alltid vært tilgjengelig ved tro siden verden ble skapt. Mange fikk muligheten i GT, symbolisert med Det lovede land, men kom ikke inn pga vantro/ulydighet. Hvilen er fortsatt tilgjengelig for den som tror.

Det lovede land brukes som et jordisk bilde på frelsen

Frelsen sammenlignes med en sabbatshvile

Hebraisk og gresk: Josva = Jesus

* Hvilen Jesus II gir overgår hvilen Jesus I kunne gi (dersom de hadde trodd)

Det har alltid kommet an på tro

## 4:12-13

Guds ord = Guds tale

De må ikke forherde seg når de hører Guds røst i Guds ord (Sal 95 osv.), selv om det er mange hundre år senere.

Gud ser *alt*, og hans ord trenger gjennom *alt*.

Han siterer Guds ord for at det skal tale til dem og forhindre dem å stå imot Gud og falle fra. Kanskje et kamuflert frafall?

Kan nå brukes om hele Bibelen som Guds ord som fortsatt taler til oss.

Det er viktig å lytte (=adlyde) til Guds ord i Bibelen.

“For Guds ord er levende og virkekraftig og skarpere enn noe tveegget sverd. Det trenger igjennom til det kløver sjel og ånd, marg og bein, og dømmer hjertets tanker og planer. Ingen skapning er skjult for ham. Alt ligger åpent og nakent for øynene på ham som vi skal stå til regnskap for.”

### GUDS ORD ER LEVENDE OG VIRKEKRAFTIG…

"Den som taler skal se til at han taler som Guds ord." 1 Pet 4:11

“Our responsibility is to get God’s word to their ears. Only God can get the word from their ears to their hearts.” (Al Mohler)

“Our preaching is not the reason the Word works. The Word is the reason our preaching works.”

(H.B. Charles Jr.)

## 6:4-8

For umulig [er det]

de som:

* én gang (for alle) har blitt opplyst
* og har smakt den himmelske gaven
* og fått del i Den hellige ånd
* og har smakt Guds gode ord og den kommende verdens krefter
* og falt fra

igjen å fornye til omvendelse

* korsfestende på nytt for seg og gjørende til spott Guds Sønn

De står i fare for å avvise Jesus like bevisst som de som drepte ham gjorde. De stiller seg blant Guds fiender, men i tillegg har de trodd at Jesus er Guds Sønn.

Han understreker alvoret i det de vurderer. De må ikke ta lett på frelsen og tro at det bare er å komme tilbake senere.

## “ … ER DET UMULIG Å FORNYE DEM … ” ? (6:6)

### Kommer det an på Gud?

Gud vil ikke fornye dem selv om de omvender seg, siden de korsfestet Jesus på nytt og gjorde ham til spott. (Koester) (jf. 12:15-17)

Dette er en utilgivelig synd fordi den undergraver frelsens fundament. Det er umulig for virkelig frafalne å erfare omvendelse igjen. Gud vil ikke tvinge dem inn i sitt rike. (Hagner)

En liten retorisk overdrivelse uten å si bastant at dette er umulig for Gud. (Witherington)

### Eller har de forherdet seg for mye til å omvende seg igjen?

Umulig siden de har vist at de er i stand til å vende seg bort fra sin største og mest livsforvandlende opplevelse. (Johnson)

Umulig fordi man ikke kan omvende seg uten å anerkjenne Jesus, som disse da ikke vil gjøre. (Lane)

Ingenting er umulig for Gud, men han gir oss ikke mye håp i å få tilbake de som inntar en varig og forherdet motstand mot Gud. De kan ha nådd et punkt hvor de er for forherdet til at noe kan skje. (Peterson)

## 6:4-8

### Hovedpoenget:

DET ER VELDIG ALVORLIG Å BEVISST GÅ BORT FRA KRISTUS.

Det har skjedd at folk har falt fra og kommet tilbake, men var det et fra fall med vilje uten noen “troskrise”?

## SÅ LANGT…HVA HAR DETTE Å SI FOR DEG?

Målet er herlighet, men veien dit kan by på lidelse. Jesus ble mønsteret på dette, så vi kan egentlig ikke forvente noe annet. Men derfor kan han også identifisere seg med våre svakheter.

Vantro er å ikke ville stole på Gud. Det er ikke helt det samme som tvil.

Jesus er Guds siste ord, og Bibelen er Guds ord som fortsatt taler.

## MELKISEDEK: TYPOLOGI ELLER KRISTOFANI? (7:1-10)

1 Mos 14:17-18: "Etter at han hadde slått Kedor- Laomer og de kongene som var med ham, vendte Abram tilbake. Da dro kongen i Sodoma ut for å møte ham i Slettedalen, det som nå er Kongedalen. Og Melkisedek, kongen i Salem, kom ut med brød og vin. Han var prest for Gud, Den høyeste. Han velsignet ham og sa: "Velsignet er Abram av Gud, Den høyeste, han som brakte fram himmel og jord! Velsignet er Gud, Den høyeste, som har gitt dine motstandere i din hånd!" Så ga Abram ham tiende av alt."

Melkisedek betyr “Rettferdighetens konge” (Heb 7:2)

Betyr "Salem" Jerusalem? Eller Salim? (Joh 3:23)

🡪 shalom: “Fredens konge” (Heb 7:2)

Melkisedek var ikke av Levis stamme og dermed ikke en etterkommer av Abraham, slik alle prestene under den gamle pakt var. (Heb 7:6)

Han velsignet Abraham. Den som blir velsignet står lavere enn den som velsigner (7:7)

Prestene, Abrahams etterkommere, mottok tiende fra folket. Melkisedek fikk tiende av Abraham før både etterkommere og presteskap. (Heb 7:5-6, 9-10)

|  |  |  |
| --- | --- | --- |
| **Melkisedek** |  | **Jesus** |
| ingen prestelig avstamning | “uten far og uten mor og har ingen ættetavle” | bokstavelig |
| Fødsel/død ikke nevnt i Skriften 🡪 heller ikke at prestedømmet hans ble avsluttet | “Hans dager har ingen begynnelse, og livet hans tar ikke slutt.” | bokstavelig |
| lik (“er gjort lik”): Er ikke, men lik i presteskap. | “Slik er han lik Guds sønn” | = |
| Større enn Abraham | “Se hvor stor han er” | Eneste “store” i brevet er Jesus |

### Melkisedek

* En prest som ikke var levitt.
* Et presteskap eldre enn den gamle pakts øversteprestordning.
* Dette presteskapet er større en det levittiske siden han mottar tiende fra Abraham og velsigner ham.
* Første prest som nevnes i GT, og som i tillegg var konge.

"Herren sier til min herre: "Sett deg ved min høyre hånd til jeg får lagt dine fiender som skammel for dine føtter!" Fra Sion rekker Herren ut ditt mektige septer. Du skal herske blant dine fiender! Herren har sverget og angrer det ikke: "Du er prest til evig tid på Melkisedeks vis." Sal 110:1-2,4

Før loven skilte prest og konge. Ut fra Sal 110 forventet man at Messias skulle være både konge og prest samtidig (som i Sak 6). Det “melkisediske prestedømmet” i Sal 110 er det eneste som tilskrives en Davidskonge.

Jesu prestedømme er større enn det levittiske.

7:22: "Derfor er den også så mye bedre, den pakten Jesus går god for."

8:6: "Men nå har Kristus fått en langt høyere prestetjeneste, siden han er mellommann for en pakt som er så mye bedre og hviler på bedre løfter."

|  |  |
| --- | --- |
| **Den store forsoningsdagen (3 Mos 16)** | **NT** |
| Øverstepresten måtte bære fram offer først for seg selv  | Jesus er den hellige og fullkomne øversteprest og trenger ikke gjøre det (Heb 7:26-27) |
| Øverstepresten gikk inn i helligdommen med blodet fra oksen og bukken | Jesus gikk inn i den himmelske helligdommen med sitt eget blod (Heb 9:12) |
| Blodet fra bukker og okser gjør hellig og ren i det ytre (Hebr. 9:13) | Jesu blod renser samvittigheten (Heb 9:14) |
| Øverstepresten bar fram feilfrie dyr | Jesus bar seg selv fram som et feilfritt offer (Heb 9:14)  |
| Blodet ble båret inn i helligdommen, men dyrene ble brent opp utenfor leiren. | "Derfor led også Jesus utenfor porten." (Heb 13:12) |
| Syndebukken bar bort folkets synder | Jesus er Guds lam som bærer bort verdens synd (Joh 1:29) |
| Øverstepresten gikk inn i det aller helligste én gang i året.  | Jesus gikk inn i den himmelske helligdom én gang for alle (Heb 9:12) |
| Gud viste seg i skyen over soningsstedet, som var lokket på paktkisten. | Gud kommer til oss gjennom Jesus, som er det nye soningsstedet (Rom 3:25) |

## 9:15-17

"Derfor er Kristus mellommann for en ny pakt. Han døde for å kjøpe oss fri fra lovbruddene under den første pakten, for at de som er kalt, skal få den evige arven som var lovet dem. 16 Når det foreligger et testamente, må det godtgjøres at den som har opprettet det, er død. 17 Testamentet trer i kraft først når opphavsmannen er død; det gjelder ikke så lenge han lever."

*diatheke* = pakt, testamente

Den nye pakt trådte i kraft med korset (inkl. oppstandelsen)

## 10:1-4

“Loven inneholder bare en skygge av alt det gode som skulle komme, ikke det sanne bildet av tingene.” (10:1)

Gjentagende ofringer = ikke fullkomne offer —> Jesu fullkomne offer én gang for alle

Gjentagende ofringer = påminning om synd —> Jesu offer som renser samvittigheten også ved å ta seg av roten til problemet.

Dypest sett: Ofringene skulle ikke ta bort synden, men vise hvordan synd ødelegger relasjonen til Gud og peke fram mot Jesus. Det var uansett alltid troen som frelste, også i GT.

## 10:5-7

"Derfor sier Kristus når han kommer inn i verden: Slaktoffer og offergave ville du ikke ha, men en kropp gjorde du i stand til meg, brennoffer og syndoffer hadde du ingen glede i. Da sa jeg: Se, her kommer jeg for å gjøre din vilje, Gud. I bokrullen er det skrevet om meg."

Sal 40:1: "Til korlederen. En salme av David."

Sal 40:7-8: "Du har ikke glede i offer og gaver - du har åpnet mine ører - brennoffer og syndoffer krever du ikke. Da sa jeg: "Se, her kommer jeg. I bokrullen er det skrevet om meg.”"

David sier "meg" (Sal 40:8) om Kristus fordi han var “den salvede” (= Kristus).

"du har åpnet mine ører" (Sal 40:7)🡪 "En kropp gjorde du i stand til meg" (10:5): Fordi ørene er en del av kroppen? Et hebraisk uttrykk gjort forståelig på gresk?

"Derfor sier Kristus" (10:5): Jesus er Skriftens mål. Oppfyllelsen i Jesus gjør at han kan tolke GT kristologisk.

"Så har vi da, søsken, frimodighet ved Jesu blod til å gå inn i helligdommen, dit han har innviet en ny og levende vei for oss gjennom forhenget, som er hans kropp. Og siden vi har en så stor prest over Guds hus, så la oss komme fram med oppriktig hjerte og full visshet i troen, med hjertet renset for vond samvittighet og kroppen badet i rent vann." Hebreerne 10:19-22

## 10:26-31

"For dersom vi fortsetter å synde med vilje etter at vi har lært sannheten å kjenne, da finnes det ikke lenger noe offer for synder, men bare en skremmende forventning om dom og en brennende nidkjærhet som skal fortære dem som står imot. Den som forkaster Moseloven, møter ingen barmhjertighet, men må dø på to eller tre vitners utsagn. Hvor mye strengere straff synes dere ikke den skal bli funnet verdig til, som har trampet Guds Sønn under fot, vanhelliget paktens blod som han selv er blitt helliget ved, og spottet nådens Ånd? For vi kjenner ham som sa: Straffen hører meg til, jeg skal gjengjelde. Og videre: Herren skal dømme sitt folk. Det er forferdelig å falle i hendene på den levende Gud!"

Dette avsnittet tar opp tråden fra 6:4-8.

"For" (v. 26): Peker dette tilbake på v. 24-25? Noen måtte formanes?

"fortsetter å synde med vilje" (v. 26): pres. part.: en vedvarende handling

"finnes det ikke lenger"(v. 26): Det kommer ikke flere offer etter Jesus. Alt har pekt fram mot ham. Utelukker det omvendelse senere?

"dom"(v. 27): "Den som tror på ham, blir ikke dømt. Den som ikke tror, er allerede dømt, fordi han ikke har trodd på Guds enbårne Sønns navn." Joh 3:18

"står imot" (v. 27): Synd med vilje = opprør mot Gud. Som verden generelt. Vers 30 advarer om konsekvensene om de ikke omvender seg: "Det er forferdelig å falle i hendene på den levende Gud!"

"Hvor mye strengere straff" (v. 29): Logisk, ettersom den nye pakt er større, bedre og herligere enn den gamle.

"trampet Guds Sønn under fot" (v. 29): = regnet som verdiløst, ubrukelig (Matt 5:13, 7:6)

"vanhelliget"(v. 29): anse som verdslig/ urent

"spottet nådens Ånd" (v. 29): I praksis frafall (bare da er tilgivelse umulig, Matt 12:31)

## "Kast ikke vekk frimodigheten! For den gir stor lønn." (10:35)

Et bibelsk påskudd for å være pågående og grense mot frekkhet?

3:6: “Hans hus er vi, så sant vi holder fast på frimodigheten og det håpet som vi er så stolte av.”

4:16: “La oss derfor [siden vi har en øversteprest som er prøvet i alt på samme måte som vi] frimodig tre fram for nådens trone, så vi kan finne barmhjertighet og finne nåde som gir hjelp i rette tid.”

10:19-20: “Så har vi da, søsken, frimodighet ved Jesu blod til å gå inn i helligdommen, dit han har innviet en ny og levende vei for oss gjennom forhenget, som er hans kropp.”

10:35: "Kast derfor ikke bort deres frimodighet, som har stor lønn." (BGO)

Jesu verk gir oss ren samvittighet og frimodighet til å komme fram for Gud i hans nærhet, innerst i det aller helligste. Ikke kast den bort ved å forkaste Jesus.

"When a train goes through a tunnel and it gets dark, you don't throw away the ticket and jump off. You sit and trust the engineer. Trust God today, no matter how dark your situation. God says, "you are coming out". Corrie Ten Boom

## 11:1-3

### “tro” i norsk ordbok (sortert fra stor til liten tro):

være overbevist om, føle seg sikker på, være nesten sikker på, stole på, ha tiltro til, mene, forestille seg, anta.

### “tro” i Bauers greske leksikon

* To consider something to be true and therefore worthy of one’s trust
* To entrust oneself to an entity in complete confidence
* Entrust something to someone
* Be confident about
* Think/consider (possible) (Rom 14:2, Joh 9:18, Apg 9:26)

I Bibelen er tro det å være rasjonelt overbevist om at noe er sant.

11:1-3: "Tro er full tillit til det en håper på, overbevisning om det en ikke ser. For ved den fikk de eldste godt vitnesbyrd. Ved tro forstår vi at verden ble formet ved Guds Ord; at de ting som sees, ikke ble til av de synlige ting." (BGO)

Han snakker om håpet vi har i fremtiden, ikke en “blind tro”. Kap 11 er om trosheltene som ikke så løftet bli oppfylt, men likevel stolte på Gud.

Kristendommen er framtidsorientert. Vi har et framtidshåp som vi ikke kan se, men som vi tror på, basert på andre faktorer som gjør Gud, Bibelen og evangeliet troverdig, og som vi orienterer livene våre ut fra.

“Tro ser fremover og handler i nåtiden i lys av den fremtiden.”

## 12:1-3

“Pilgrims-maratonet har kommet inn til siste etappe på stadion, og nå oppfordres de troende til å spurte, og med det å følge Jesu eksempel, i nærvær av “vitnene” som har løpt før dem og som nå er tilskuere og som trolig heier på dem.” (Ben Witherington III, sitatet er oversatt)

## 5 VIKTIGE SANNHETER FRA HEBREERBREVET

### 1. TA TROEN DIN SERIØST

Ikke bli sløv og likegyldig (6:11-12, 12:3). Vær obs og gjør noe med det!

1. Ha blikket festet på Jesus (12:1-3)
2. Vær sammen med andre kristne (10:25)
3. Les Guds ord, som fortsatt taler (3:7, 4:7-13, 12:25)

Oppglød hverandre (10:24) og se til at ingen går bort fra Guds nåde (12:15).

### 2. GUD TALER FORTSATT GJENNOM GT

Tekster fra Loven (4:4 —> fortellende tekst fra 1. Mos 2:2), Profetene (8:8, 10:15) og Skriftene (1:7, 8, 10, 3:7…) tas alle som Guds egen tale.

Et inspirerende og forfriskende bibelsyn. GT er Guds eget ord også når det ikke er et sitat av Gud. Derfor er han ikke opptatt av den menneskelige forfatteren. Vi kan ha tro på at GT er Guds ord.

Selv om GT pekte fram mot og ble oppfylt av Jesus, og må leses "gjennom Jesus”, så taler Gud fortsatt gjennom det han har sagt tidligere. Guds ord er levende og virkekraftig (4:12), og vi må la det tale til oss.

### 3. IKKE BLI FOR OPPTATT AV JØDEDOMMEN

Vi har noe som er mye bedre (7:22, 8:6) og som alt pekte fram mot, “den rette ordningen” (9:10) og “det sanne bildet” (10:1). Vi har oppfyllelsen og selve poenget.

Kunnskap om jødedommen i GT hjelper med forståelse, men får deg ikke nærmere Gud. Vi har alt vi trenger i Jesus, også frimodighet til å gå helt inn til Gud.

Gud har gått videre og kommer ikke til å gå bakover igjen. Tempelet vil nok ikke bli gjenoppbygget. Gud har sin glede i bekjennelse i tro og nestekjærlighet (11:5-6, 12:28, 13:15-16), ikke ofringer (10:6, 8).

### 4. IKKE KAST BORT FRIMODIGHETEN

Vi har frimodighet til å komme fram for Gud med en renset samvittighet (10:19-22) pga Jesu verk (9:14, 10:2). Gud vil at vi skal ha god samvittighet.

Ikke kast bort denne frimodigheten ved å holde deg borte fra Gud pga dårlig samvittighet, eller fordi du tror Gud ikke kan tilgi det du har gjort. Du vil aldri bli avvist, heller ikke måtte“gjøre bot”, fordi Jesu offer var godt nok.

### 5. JESUS ER GUDS SISTE ORD

Det kommer ikke mer åpenbaring. Det kommer ingen ny lære.